Mohammad bin Salman

Putera Mahkota Mohammad bin Salman bin Abdul-Aziz Al Saud (; dilahirkan pada 31 Ogos 1985) merupakan Putera Mahkota Arab Saudi serta Perdana Menteri negara. 
Beliau juga merupakan ketua hakim bagi Mahkamah Diraja Saud dan seorang pengerusi Lembaga Ekonomi dan Pembangunan Arab Saudi. Beliau menjadi lebih terkenal berikutan di bawah pemerintahan ayahandanya, Raja Salman.
Beliau dinaikkan pangkat menjadi Putera Mahkota Arab Saudi pada 21 Jun 2017 berikutan ayahandanya telah memecat Putera Mahkota Muhammad bin Nayef untuk semua kedudukan rasmi di dalam monarki Arab Saudi. Dengan tindakan ini, Putera Muhammad bin Nayef disingkirkan secara rasmi sebagai pewaris takhta Raja Arab Saudi dan tempat beliau digantikan oleh sepupunya, Mohammad bin Salman.

Beliau dikenali kerana memiliki kawalan ketara terhadap kerajaan Saudi sehingga dianggap sebagai ketua Arab Saudi secara de facto berbanding ayahandanya. Dalam pemerintahan Salman, beliau dikenali dengan reformasi-reformasi bersangkutan liberalisasi hak asasi, termasuk pengehadan kuasa Jawatankuasa Amar Makruf Nahi Mungkar, perluasan hak-hak wanita, terutamanya penghapusan larangan wanita untuk memandu, dan perluasan wanita dalam sektor hiburan dan pekerjaan, serta pembukaan Arab Saudi terhadap pelancong asing.

Walau bagaimanapun, pemerintahannya juga dicemari pencabulan-pencabulan hak asasi manusia dan sekatan hak bersuara melalui kekerasan dan pembunuhan.  Beliau disebut-sebut sebagai dalang utama pembunuhan Jamal Khashoggi, seorang wartawan pengkritik monarki Saudi terkemuka. Selain itu, bin Salman turut dikatakan bertanggungjawab dalam konflik-konflik tempatan, termasuk peperangan di Yaman dan Syria, serta krisis diplomasi Qatar pada 2017.

Kehidupan awal 
Muhammad bin Salman Al Saud diputerakan pada 31 Ogos 1985. Beliau ialah putera Raja Salman dari isteri ketiganya, Fahda binti Falah bin Sultan bin Hatsliin. Fahda adalah cucu dari Rakan bin Hitsalain, yang merupakan kepala suku Al Ajman.

Muhammad bin Salman ialah anakanda sulung dalam adik-beradik sebelah bonda, dan merupakan anakanda kelapan serta putera ketujuh dari sebelah ayahanda; dengan saudara kandungnya termasuk Turki bin Salman, mantan ketua Kelompok Kajian dan Pemasaran Saudi, dan Khalid bin Salman. Bin Salman memperoleh sarjana undang-undang dari Universiti Raja Saud.

Kerjaya

Awal kerjaya 
Setelah lulus tamat pengajian, bin Salman menghabiskan beberapa tahun dalam sektor swasta sebelum menjadi pembantu peribadi ayahandanya. Beliau bekerja sebagai penasihat Jawatankuasa Ahli; bekerja bagi pihak kabinet Saudi.

Pada 15 Disember 2009, pada usia 24 tahun, Muhammad bin Salman memasuki dunia politik sebagai penasihat khas ayahandanya selaku gabenor Provinsi Riyadh. Pada saat ini, bin Salman mulai menjawat pelbagai jawatan seperti setiausaha agung Dewan Persaingan Riyadh, penasihat khas dalam Yayasan Kajian dan Arkib Raja Abdulaziz dan anggota Lembaga Albir di wilayah Riyadh.

Pada Oktober 2011, Putera Mahkota Sultan bin Abdul Aziz meninggal dunia, dan Raja Salman saat ini mulai naik ke tampuk kekuasaan dengan menjadi Wakil Perdana Menteri Kedua dan Menteri Pertahanan pada November 2011. Ketika itu, Muhammad bin Salman diangkat sebagai penasihat peribadinya.

Pemerintahan Raja Salman 
Dengan mangkatnya Raja Abdullah ibn Abdulaziz Al Saud pada 23 Januari 2015, Salman ditabalkan sebagai Raja Saudi. Bin Salman kemudiannya dilantik sebagai menteri pertahanan dan setiausaha agung Mahkamah Diraja. Beliau turut mengekalkan jawatannya sebagai menteri dalam negeri.

Pada 29 April 2015, bin Salman menjadi Timbalan Putera Mahkota lalu menggantikan Muhammad bin Nayef.

Legasi

Rujukan

Pautan luar

|-

|-

|-

|-

Putera Mahkota Arab Saudi
Bani Arab
Orang hidup
Kelahiran 1985
Perdana Menteri Arab Saudi